Source: https://ispis.sk/judikatura/KSKE/9Cb11/2002
Timestamp: 2020-04-04 20:55:39+00:00
Document Index: 10677790

Matched Legal Cases: ['súd ', 'súd ', 'súd ', '§ 103', 'súd ', '§ 104']

KSKE 9 Cb 11/2002 - iSpis
iSpis Judikatúra – KSKE 9 Cb 11/2002
KS v Košiciach, dátum 29.05.2012, sp.zn. KSKE 9 Cb 11/2002
KSKE 4K164/2001
Súd: Krajský súd Košice Spisová značka: 9Cb/11/2002 Identifikačné číslo súdneho spisu: 7002898771 Dátum vydania rozhodnutia: 30. 05. 2012 Meno a priezvisko sudcu, VSÚ: JUDr. Slávka Maruščáková ECLI: ECLI:SK:KSKE:2012:7002898771.1
Uznesenie Krajský súd v Košiciach v právnej veci žalobcu: S. S., a.s., J. XX, I., U.: XX XXX XXX, proti žalovanému: 1/ F. spoločnosť s ručením obmedzeným S., Z. 3, S., U.: XX XXX XXX, 2/ O.. Z. L., správca konkurznej podstaty úpadcu F. spoločnosť s ručením obmedzeným S., W. kancelária L.&X., G. 5, D., v konaní o určenie pravosti prihlásenej pohľadávky takto
Žalobca žalobou došlou súdu dňa 3.1.2002 žiadal, aby súd určil, že jeho pohľadávka vo výške 23.596,73 eur (710.875,- Sk) prihlásená do konkurzného konania vedeného na Krajskom súde v Košiciach pod sp. zn. 4K/164/2001 je po práve.
Z výpisu z Obchodného registra Okresného súdu Prešov z oddielu Sro, vl. č. 1923/P je zrejmé, že žalovaný bol dňa 6.10.2007 vymazaný z Obchodného registra Okresného súdu Prešov.
Z už spomenutého výpisu z obchodného registra je zrejmé, že dňa 6.10.2007 bol žalobcom označený žalovaný z Obchodného registra Okresného súdu Prešov vymazaný, teda nemá v zmysle vyššie citovaných ustanovení zákona civilno-procesnú subjektivitu, ktorú stratil v priebehu konania, a to na základe uznesenia Krajského súdu v Košiciach zo dňa 1.6.2007, č.k. 4K/164/2001-208, ktorým bol zrušený konkurz na majetok úpadcu a O.. Z. L. bol zbavený funkcie správcu konkurznej podstaty.
Ak účastník konania stratí v priebehu konania spôsobilosť byť účastníkom konania, ide o neodstrániteľný nedostatok podmienky konania (§ 103 O.s.p.) a je to dôvod pre to, aby súd podľa § 104 ods. 1 O.s.p. konanie zastavil.